इसी बीच एक अमेरिकी एजेंसी एक्यूवेदर ने भारत में भीषण सूखा पड़ने की आशंका जताई है। एजेंसी का आंकलन है कि प्रशांत महासागर में बन रही परिस्थितियों के चलते इस बार मानसून कमजोर रहेगा। महासागर से कई बड़े तूफान उठने वाले हैं जो मानसून को भटका देंगे। इसका असर न केवल भारत बल्कि पाकिस्तान पर भी पड़ेगा। एजेंसी के प्रवक्ता के मुताबिक, अलनिनो पर भारतीय मौसम विभाग की आशंका बिल्कुल सही है, लेकिन उन्होंने हालात को कमजोर करके लोगों के सामने रखा है, ताकि किसी तरह ही हड़बड़ाहट पैदा नहीं हो। ऐक्यूवेदर के मुताबिक अकाल की यह स्थिति एल नीनो प्रभाव की वजह से पैदा होगी। एक्यूवेदर के अनुसार इस संभावित इस सूखे और अकाल से भारतीय उपमहाद्वीप में १ अरब लोग प्रभावित हो सकते हैं। हालांकि भारतीय मौसम विभाग के अनुसार जब पिछले वर्ष १२ फीसद कम बारिश हुई थी तो हालात को संभाल लिया गया था, तब इस साल भी ऐसा किया जा सकता है। किन्तु भावी हालात को देखते हुए सरकार एवं अन्य संस्थाओं को अभी से इस भविष्यवाणी के अनुसार भविष्य की रणनीति बनाना शुरू कर देना चाहिए वरना सूखे से हालात और बुरे हो सकते हैं। जनता भी भविष्य के अनुमानित खतरे को भांपते हुए जल संचय करे और अपने आस-पास पर्यावरण संरक्षण का काम करे, तभी इस संभावित स्थिति से निपटा जा सकेगा।